als_Latn dik_Latn sag_Latn
Rama: Shqipëria e cënuar nga fondamentalizmi
“Në kushtet e kësaj urrejtjeje e dhune ndaj vlerave universale të demokracisë, fesë dhe Evropës, Shqipëria është në një pozicion dyfish sfidues. Ajo është e dobët dhe mjaft e cënueshme nga fondamentalizmi islamik, siç është fatkeqësisht e cënueshme nga mundësia e një vale islamofobe edhe nën efektin e ekstremizmit të djathtë evropian”, deklaroi sot kryeministri shqiptar Edi Rama në një takim të organizuar me klerikët e të gjitha besimeve fetare në ambientet e kryeministrisë.
Qëllimi i këtij takimi, tha Rama, është çelja e një bashkëbisedimi mes qeverisë, klerikëve dhe medias për të gjetur rrugët e rritjes së vlerës që mbart vëllazëria fetare në Shqipëri.
Rama shprehu shqetësimin e tij edhe për komentet e disa shqiptarëve në rrjetet sociale për masakrën në revistën “Charlie Hebdo”.
“Kam ndjekur me trishtin disa reagime fatmirësisht të pakta, por jo joshqetësuese shqiptarësh në rrjetet sociale, që në mënyrë të pakuptueshme justifikojnë masakrën në Paris me faktin se “Charlie Hebdo” është tallur me profetin. Ky opinion i trishtueshëm, pa lidhje me jetën dhe porositë e profetit Muhamed, meriton një reflektim serioz. Është një opinion që sado në minorancë nuk duhet nënvlerësuar nëse nuk duam që ai të deformojë besimin, bindjet dhe sjelljen, qoftë edhe të një fëmije të sotëm të Shqipërisë së nesërme”, theksoi Rama.
Kryeministri dha edhe një mesazh për ata që përdorin gjuhë radikale në të tilla komente. “Besoj se asnjë shqiptari nuk i takon të fyejë besimin e vetë duke u kthyer në kërcënim për besimin e tjetrit. Fyen profetin e tij çdo shqiptar mysliman që justifikon me karikaturat e një reviste kasaphanën e Parisit, ashtu siç fyen profetin e tij çdo shqiptar i krishterë, që atë kasaphanë e konsideron justifikim për të shfryrë mllef ndaj islamit”, u shpreh Rama.
Sipas shefit të qeverisë shqiptare, një tjetër shqetësim përbën mungesa e informacionit për fenë tek brezat e rinj. “Për mungesën e madhe të njohjes së të vërtetave të librave të shenjtë dhe humbjen e ndjeshme të sensit të vlerave të lirisë, parimeve themelore të demokracisë tek shumë të rinj shqiptarë. Edhe kjo kërkon një analizë të thellë, por e sigurt është se qeveria, komunitetet fetare dhe mediat kanë një boshllëk të madh për të mbushur në këtë drejtim, në kuptimin e edukimit shoqëror me të vërtetat dhe vlerat e lartëpërmendura”, tha Rama.
Për të gjithë ne, shtoi kryeministri, lipset promovimi i vlerave europiane, sepse kështu luftohet terrorizmi, “vetëm duke ruajtur vlerat tona e menduar sikur s’ka terrorizëm”. (INA)
Ermira Mehmeti: Është koha që BDI të distancohet nga GruevskiDeputetja e BDI-së, Ermira Mehmeti përmes një postimi ka shprehur lavdërata për partinë që përfaqëson, duke theksuar se ajo sot flet vetëm për Marrëveshjen e ...
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Opsione për zgjedhjen e (krizës) shqiptare në IRJM - Halit Naxhaku (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn